
Nafarroako Gorteetako kide den eta Unión del Pueblo Navarro talde parlamentarioari atxikita dagoen Javier Trigo Oubiña jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:
Kultura, Kirol eta Turismo Departamentuaren 2024rako lehentasunezko ekintzetako bat zen artxibo eta dokumentuen lege berri bat taxutzea. Lege horrek 2023an hasi zituen lehen izapideak, eta, gaur egun, Nafarroako Gobernuaren Gardentasunaren Atarian adierazten denez, honako hauek dira jendaurreko epea amaitu ondoren eman beharreko hurrengo urratsak:
– Arau-testua eta aurreproiektua taxutzeko prozesua hastea.
– Aurreproiektuaren zirriborroa, eskuragarri dagoena.
–  Memoriak.
– Kontsulta-organoen eta departamentuen txostenak.
– Vianako Printzea Erakundea-Kultura Zuzendaritza Nagusiak Nafarroako Gobernuari proposamen-txostena egitea, onets dezan.
– Nafarroako Gobernuak foru-lege proiektua onestea.
– Nafarroako Parlamentura bidaltzea, foru lege gisa onets dezan.
Urrats horiei guztiei dagokienez, eskertuko genuke galdera hauen erantzuna jasotzea:
– Ba al dago kronogramarik urrats horietako bakoitzerako?
– Erantzuna baiezkoa bada, zeintzuk dira horietako bakoitzerako aurreikusitako datak?
– Noizko dago aurreikusita Nafarroako Parlamentura bidaltzea, onets dezan?

